Diari Oficial de la Generalitat Valenciana


Sumari del DOGV 8275, del 17-04-2018 (2018/2958)

Notificació de la sentència dictada en el procediment de mesures supòsit contenciós número 900/2017.
----------------------------------------------------------------------------------------------------

### Dades del document

Número de DOGV
:   8275

Data del DOGV
:   17-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2958


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de mesures supòsit contenciós número 900/2017. [2018/2958]  
Procediment: família, guarda, custòdia o aliments de fills menors no matrimonials no consensuats número 900/2017.  
De: Fatou Kine Niasse.  
Procuradora: Lorena Renau Manselgas.  
Contra: Hadji Faye.  
  
En aquest procediment de mesures de fills extramatrimonials, supòsit contenciós número 900/2017, seguit a instàncies de Fatou Kine Niasse contra Hadji Faye, s'ha dictat la sentència, que literalment diu el següent:  
  
«Sentència número 141/2018  
Castelló de la Plana, 21 de març de 2018.  
  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, he vist aquestes actuacions sobre mesures de fills extramatrimonials número 900/2017, promogudes per Fatou Kine Niasse, representada per la procuradora senyora Renau Manselgas i defesa pel lletrat senyor Breva Sanchís, contra Hadji Faye, en rebel·lia, i en les quals ha sigut part el Ministeri Fiscal.  
  
Dispositiva  
Estime la demanda formulada per la procuradora senyora Renau Manselgas, en nom i representació de Fatou Kine Niasse, contra Hadji Faye, i decrete l'adopció de les mesures següents:  
  
La pàtria potestat sobre la filla menor comuna, C, serà compartida per ambdós progenitors, i caldrà el consentiment d'ambdós, o, a falta d'això, l'autorització judicial, per a adoptar les decisions que afecten els aspectes més transcendents de la vida, salut, educació i formació de la menor.  
En particular, queden sotmeses a aquest règim i no podran ser adoptades unilateralment pel progenitor custodi, les decisions relatives a fixació del lloc de residència de la menor, i els posteriors trasllats de domicili d'aquesta que l'aparten del seu entorn habitual; les referides a l'elecció del centre escolar o institució d'ensenyança, publica o privada, i els seus canvis ulteriors; les relatives a l'orientació educativa, religiosa o laica, i a la realització per la menor d'actes de professió de fe o culte d'una confessió; el sotmetiment de la menor, de menys de 16 anys, a tractaments o intervencions mèdiques preventives, curatives o quirúrgiques, incloses les estètiques, excepte els casos d'urgent necessitat; l'aplicació de teràpies psiquiàtriques o psicològiques a la menor i la realització d'activitats extraescolars esportives, formatives o lúdiques, i, en general, totes aquelles que constituïsquen despeses extraordinàries que hagen de satisfer-se per ambdós progenitors.  
  
Una vegada notificada fefaentment a l'altre progenitor la decisió que un d'ells pretenga adoptar en relació amb la menor, demanant el seu consentiment a la decisió projectada, s'entendrà tàcitament prestat el mateix, si, en el termini de 10 dies naturals següents, aquell no ho denega expressament. En aquest supòsit serà necessària l'autorització prèvia judicial per a poder executar la decisió objecte de discrepància.  
Les decisions relatives a aspectes o matèries de la vida de la menor diferents de les enunciades, així com les de prestació d'assistència sanitària en cas d'urgent necessitat, correspon adoptar-les al progenitor que tinga la menor, en el moment en què la qüestió se suscite.  
  
El progenitor amb qui la menor conviu habitualment estarà obligat a informar a l'altre progenitor de totes aquelles qüestions transcendentals en la vida de la menor, respecte de les quals no puga aquest últim obtindre directament informació. El mateix deure pesa sobre el progenitor amb qui no visca habitualment la filla respecte de les mateixes qüestions succeïdes en el temps que tinga la menor.  
Els progenitors tenen dret a sol·licitar i obtindre de tercers, siguen persones físiques o jurídiques, públiques o privades, quanta informació estiga en poder d'aquests últims sobre l'evolució escolar i acadèmica de la seua filla i el seu estat de salut física o psíquica.   
El progenitor custodi tindrà el deure d'entregar a l'altre progenitor, junt amb la filla menor, la seua documentació personal (llibre de família; passaport; DNI; targeta sanitària; cartilla de vacunació), que serà tornada a l'altre en tornar la menor quan acabe l'estada.  
  
Atribuïsc a la mare la guarda i custòdia de la filla menor.  
El pare abonarà, en concepte de pensió d'aliments per a la seua filla, la suma de 150 euros mensuals, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'Índex de Preus de Consum.  
Les despeses extraordinàries necessàries que genere la filla seran sufragades per ambdós progenitors al 50 %.  
Tot això sense realitzar expressa imposició a costes a cap litigant.  
  
Notifiqueu aquesta resolució a les parts i feu-los saber que en contra es pot interposar recurs d'apel·lació en el termini de 20 dies, que no suspendrà l'eficàcia de les mesures acordades.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació la part recurrent haurà de constituir un dipòsit de 50 euros, que consignarà en el compte de consignacions d'aquest jutjat i no es podrà admetre a tràmit el recurs si no s'ha constituït el dipòsit.  
  
Així, aquesta és la meua sentència, que pronuncie, mane i firme.  
  
El jutge.  
  
Publicació: llegida i publicada va ser l'anterior sentència pel jutge que l'ha dictada, constituït en audiència pública, en el mateix dia del seu pronunciament, davant del lletrat de l'Administració de justícia. En done fe.»  
Atés que el demandat, Hadji Faye, es troba en parador ignorat, expedisc aquest edicte a fi que li valga de notificació de forma deguda.  
  
  
Castelló de la Plana, 21 de març de 2018.- El lletrat de l'Administració de justícia: Pedro Moya Donate.